Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/027 NL/Noord-Brabant Division 18, Alankomaat) /* KOM/2011/0386 lopullinen */





PERUSTELUT Talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[1] 28 kohdan mukaisesti Euroopan globalisaatiorahastosta (EGR) voidaan ottaa joustomekanismin avulla käyttöön vuosittain enintään 500 miljoonaa euroa ylittämällä rahoituskehyksen asianomaisten otsakkeiden enimmäismäärät. Rahastosta myönnettävään rahoitustukeen sovellettavista säännöistä säädetään Euroopan globalisaatiorahaston perustamisesta 20. joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006[2]. Alankomaat toimitti 20. joulukuuta 2010 EGR:n rahoitustukea koskevan hakemuksen ”EGF/2010/027 NL/Noord-Brabant Division 18”. Hakemus koskee työntekijävähennyksiä, jotka on toteutettu Alankomaiden NUTS II -alueella Noord-Brabantissa (NL41), NACE Rev. 2:n kaksinumerotason 18 (painaminen ja tallenteiden jäljentäminen)[3] piirissä toimivissa 14 yrityksessä. Kyseinen hakemus on osa toisiinsa liittyvien neljän hakemuksen pakettia. Kaikki hakemukset koskevat työntekijävähennyksiä Alankomaissa kuudella eri NUTS II -alueella painamisen ja tallenteiden jäljentämisen alalla toimivissa yrityksissä. Tutkittuaan hakemuksen perusteellisesti komissio on tullut asetuksen (EY) N:o 1927/2006 10 artiklan mukaisesti siihen tulokseen, että asetuksessa säädetyt edellytykset rahoitustuen saamiseksi täyttyvät. HAKEMUKSEN TIIVISTELMÄ JA ANALYYSI Keskeiset tiedot: || EGR-viitenumero || EGF/2010/027 Jäsenvaltio || Alankomaat 2 artikla || c) Asianomaisten yritysten määrä || 14 NUTS II -alue || Noord-Brabant (NL41) NACE Rev. 2:n kaksinumerotaso || 18 (painaminen ja tallenteiden jäljentäminen) Viiteajanjakso || 16.1.2010–16.10.2010 Yksilöllisten palvelujen tarjoamisen aloittamispäivä || 16.1.2010 Hakemuksen päivämäärä || 20.12.2010 Työntekijävähennykset viiteajanjaksolla || 199 Tuen kohteena olevat vähennetyiksi tulleet työntekijät || 199 Yksilöllisten palvelujen kustannukset euroina || 986 323 EGR:n täytäntöönpanosta[4] aiheutuvat kustannukset euroina || 41 097 EGR:n täytäntöönpanosta aiheutuvat kustannukset, % || 4,0 Kokonaisbudjetti euroina || 1 027 420 EGR:n tuki euroina (65 %) || 667 823 1. Hakemus esitettiin komissiolle 20. joulukuuta 2010, ja sitä täydennettiin lisätiedoin 7. maaliskuuta 2011 asti. 2. Hakemus täyttää asetuksen (EY) N:o 1927/2006 2 artiklan c alakohdassa esitetyt EGR:n rahoitustuen myöntämisen edellytykset, ja se tehtiin asetuksen 5 artiklassa säädetyssä kymmenen viikon määräajassa. Yhteys työntekijävähennysten ja globalisaatiosta johtuvien maailmankaupan huomattavien rakenteellisten muutosten tai maailmanlaajuisen rahoitus- ja talouskriisin välillä 3. Työntekijävähennysten ja maailmanlaajuisen rahoitus- ja talouskriisin välisen yhteyden osoittamiseksi Alankomaat väittää, että talouskriisi aiheutti kysynnän huomattavaa laskua graafisen viestinnän alalla. Sen seurauksena graafisen alan liikevaihto vähentyi 8,6 prosenttia vuonna 2009. Koska muiden talouden sektorien media- ja mainostoimintabudjetit pienenivät talouskriisin seurauksena, niiden tekemät painetun mainosmateriaalin tilaukset, jotka muodostavat 35 prosenttia paino- ja kustannussektorin liikevaihdosta, laskivat voimakkaasti vuosien 2008 ja 2009 välillä. Hakemuksessa mainitaan tästä useita esimerkkejä. Kriisin alkamisen jälkeen tiedotus- ja mainosbudjetteja leikattiin rakennusteollisuudessa 36,8 prosentilla, rahoitussektorilla 33,2 prosentilla ja kulutuselektroniikkasektorilla 30,6 prosentilla. Lisäksi talouskriisi vaikutti negatiivisesti erilaisen painetun materiaalin kysyntään: vuonna 2009 aikakauslehtien kysyntä laski 25,7 prosenttia, sanomalehtien 24,4 prosenttia, maksutta jaettavien kaupallisten sanomalehtien 10,54 prosenttia ja ammattilehtien 23,4 prosenttia. Työntekijävähennysten määrän ja 2 artiklan c alakohdan mukaisten kriteerien täyttymisen osoittaminen 4. Alankomaiden hakemus perustuu asetuksen (EY) N:o 1927/2006 2 artiklan c alakohdan toimintakriteeriin, jonka mukaan pienillä työmarkkinoilla tai poikkeuksellisissa olosuhteissa, jos asianomainen jäsenvaltio esittää näistä seikoista asianmukaisen selvityksen, EGR-tukihakemus on hyväksyttävissä, vaikka a ja b alakohdassa asetetut toimintakriteerit eivät kokonaan täyty, jos vähentämisillä on vakava vaikutus työllisyyteen ja paikalliseen talouteen. Tässä tapauksessa hakijan on täsmennettävä, mitä pääasiallisia toimintakriteerejä sen hakemus ei täytä. 5. Alankomaat on täsmentänyt, että sen hakemuksessa haetaan poikkeusta asetuksen 2 artiklan b alakohtaan, jossa edellytetään vähintään 500 työntekijän vähentämistä tilastollisen toimialaluokituksen NACE Rev. 2:n saman kaksinumerotason piirissä toimivissa yrityksissä yhdeksän kuukauden aikana jäsenvaltion jollakin NUTS II ‑tason alueella tai kahdella vierekkäisellä alueella. 6. Hakemus koskee 199 vähennettyä työntekijää NUTS II -alueella Noord-Brabantissa (NL41), NACE Rev. 2:n kaksinumerotason 18 (painaminen ja tallenteiden jäljentäminen)[5] piirissä toimivissa 14 yrityksessä yhdeksän kuukauden viiteajanjakson aikana eli 16. tammikuuta 2010 – 16. lokakuuta 2010. Kaikki työpaikkavähennykset on laskettu asetuksen (EY) N:o 1927/2006 2 artiklan toisen kohdan toisen luetelmakohdan säännösten mukaisesti. 7. Alankomaiden viranomaiset väittävät poikkeuksellisiin olosuhteisiin viitaten, että hakemus täyttää asetuksen (EY) N:o 1927/2006 2 artiklan c alakohdan vaatimukset: sen kohteena olevat työntekijöiden lisävähennykset on tehty samalla NACE Rev. 2:n kaksinumerotasolla saman viitejakson aikana, kuin ne työntekijävähennykset, joita koskevan hakemuksen ”EGF/2010/029 NL/ Zuid-Holland and Utrecht Division 18” Alankomaat on tehnyt asetuksen (EY) N:o 1927/2006 2 artiklan b alakohdan mukaisesti. Lisäksi Noord-Brabant on Zuid-Hollandin NUTS II -alueen viereinen alue. Tapaus on poikkeuksellinen sen vuoksi, että nämä tekijät yhdessä saattavat työntekijät ja alueen epätavanomaiseen ja vaikeaan tilanteeseen. 8. Alankomaiden mukaan Noord-Brabantin tilanne on hyvin vaikea. Tämän provinssin työttömyysaste nousi 3,1 prosentista 5 prosenttiin vuoden 2008 kolmannen vuosineljänneksen ja vuoden 2010 kolmannen vuosineljänneksen välillä. Veghelissä ja Udenissa, jotka muodostavat graafisen viestinnän alan toiseksi suurimman keskittymän Noordoost-Brabantin alueella, työttömyysaste oli graafisen alan ammateissa 88 prosenttia suurempi lokakuussa 2010 kuin lokakuussa 2008. Lisäksi Noord-Brabantin työmarkkinat kutistuvat ennusteiden[6] mukaan edelleen teknisen ja rakennusalan kriisin vuoksi, mikä vaikuttaa merkittävästi työttömien työntekijöiden mahdollisuuksiin löytää työpaikka. 9. Samaan aikaan graafisella alalla on koko Alankomaissa tehty huomattavia työntekijävähennyksiä. Tämä käy ilmi myös Alankomaiden tekemistä kolmesta toisiinsa liittyvästä EGR-hakemuksesta, jotka osoittavat graafisen alan yrityksissä Alankomaiden muissa osissa tehtyjen työntekijävähennysten suuren määrän. Lisäksi Alankomaat haki ja sai vuonna 2009 EGR:n osarahoitusta, jolla tuettiin samalla NUTS II -alueella ja samalla sektorilla vähennettyjä työntekijöitä[7]. 10. Komissio katsoo sen vuoksi, että kyseisillä työntekijävähennyksillä on vakava vaikutus työllisyyteen ja paikalliseen talouteen ja että Noord-Brabantin vaikea talous- ja työmarkkinatilanne ja samasta syystä johtuvat, samalla ajanjaksolla ja samalla NACE 2 -kaksinumerotasolla tehdyt muut työntekijävähennykset Alankomaiden muilla NUTS II -alueilla yhdessä täyttävät asetuksen (EY) N:o 1927/2006 2 artiklan c alakohdan kriteerit. 11. Tämä tulkinta on linjassa myös lausunnon kanssa, jonka komissio antoi asetuksen (EY) N:o 546/2009[8] hyväksymisen yhteydessä: ”Jos jäsenvaltio esittää 2 artiklan b kohdan perusteella EGR-hakemuksen ja jos saman jäsenvaltion toisella NUTS II ‑tason alueella on tapahtunut samasta syystä ja samana ajanjaksona saman NACE 2 -alan yrityksessä lisää irtisanomisia, komissio katsoo, että jälkimmäisille työntekijöille annettavaa EGR-tukea koskeva hakemus voidaan tehdä 2 artiklan c kohdassa tarkoitettuihin poikkeuksellisiin olosuhteisiin vedoten[9].” Selvitys työntekijävähennysten ennakoimattomasta luonteesta 12. Alankomaiden viranomaisten mukaan rahoitus- ja talouskriisiä ja sen vaikutuksia sektoriin ei olisi voitu ennakoida. Hakemuksessa todetaan, että Alankomaiden paino- ja kustannusteollisuudessa toteutettiin ennen kriisiä kallis rakenneuudistus, jotta sektori pysyisi kilpailukykyisenä EU:n ulkopuolisiin yrityksiin verrattuna. Sektorin toiminta muutettiin kysyntäpainotteisesta tarjontapainotteiseksi, minkä yhteydessä tehtiin paljon töitä työntekijöiden valmentamiseksi uuteen työskentelytapaan. Vaarana on, että nykyinen kriisi mitätöi kalliiden investointien ja sektorilla tehtyjen muutosten edut. Tiedot työntekijävähennyksiä tekevistä yrityksistä ja tuen kohteena olevista työntekijöistä 13. Hakemus koskee seuraavissa 14 yrityksessä vähennettyjä 199:ää työntekijää, joista kaikki kuuluvat tuen piiriin: Yritykset ja työntekijävähennysten lukumäärä Lithorado BV, Uden || 85 Graphic Web Systems BV, Schijndel || 50 All Color Press, Eersel || 27 Peeters Druk & Printservice BV, Waalre || 4 De Rijense Handelsdrukkerij BV (DRH), Rijen || 6 Manders Grafische Communicatie, Eindhoven || 3 Drukkerij Sprintcopy vof, Bergen op Zoom || 4 Van Engelen BV Waalwijk || 1 Kon. Broese & Peereboom BV Breda || 12 Drukkerij Altorffer, Roosendaal || 1 Drukkerij Hearkens BV Someren || 1 Van der Garde-Jémé, Eindhoven || 1 Lutkie BV, ‘s-Hertogenbosch || 3 Roto Smeets Grafiservices Eindhoven || 1 Yritysten kokonaismäärä: 14 || Työntekijävähennysten kokonaismäärä: || 199 14. Tuen kohteena olevien työntekijöiden jaottelu: Ryhmä || Lukumäärä || Prosenttiosuus Miehiä || 129 || 64,8 Naisia || 70 || 35,2 EU:n kansalaisia || 187 || 94,0 Muun kuin EU-valtion kansalaisia || 12 || 6,0 15–24-vuotiaita || 36 || 18,1 25–54-vuotiaita || 109 || 54,8 55–64-vuotiaita || 50 || 25,1 Yli 64-vuotiaita || 4 || 2,0 15. Tuen kohteena olevista työntekijöistä kahdeksalla on vamma tai toimintarajoite. 16. Ammattiryhmien mukainen jaottelu on seuraava: Ryhmä || Lukumäärä || Prosenttiosuus Johtajat || 14 || 7,0 Erityisasiantuntijat || 40 || 20,1 Asiantuntijat || 42 || 21,1 Toimistotyöntekijät || 24 || 12,1 Palvelu- ja myyntityöntekijät || 24 || 12,1 Prosessi- ja kuljetustyöntekijät || 55 || 27,6 17. Alankomaat on asetuksen (EY) N:o 1927/2006 7 artiklan mukaisesti vahvistanut, että miesten ja naisten välisen tasa-arvon sekä syrjimättömyyden politiikkaa on sovellettu ja sovelletaan jatkossa EGR:n tuen toteuttamisen eri vaiheissa ja etenkin haettaessa siitä tukea. Asianomaisen alueen ja sen viranomaisten ja sidosryhmien kuvaus 18. Asianomainen alue kattaa Noord-Brabantin provinssin. Tämä provinssi sijaitsee Alankomaissa Rotterdamin ja Antwerpenin satamakaupunkien sekä Saksassa sijaitsevan Ruhrin alueen muodostaman kolmion keskellä. Se on pinta-alaltaan toiseksi suurin ja väkiluvultaan kolmanneksi suurin Alankomaiden provinssi. Provinssin väestöntiheys on lähes 500 asukasta/km2. Noord-Brabantin taloudellinen tilanne heikkeni vuonna 2009, ja sen taloudellinen kasvu oli negatiivinen (-4,7 %) edelliseen vuoteen verrattuna. Alankomaissa graafisen viestinnän alalla toimivista lähes 2 000 yrityksestä 14,7 prosenttia sijaitsee kyseisessä provinssissa, ja niiden osuus maan graafisen viestinnän alan työpaikoista on 16,3 prosenttia. 19. Tärkeimmät asiaan liittyvät viranomaiset ovat sosiaali- ja työllisyysministeriö (SZW) sekä grafiikka- ja mediasektorin koulutusrahasto (A&O Fonds Grafimedia) grafiikka- ja mediasektorin neuvottelutoimikunnan (Raad for Overleg in de Grafimedia Branche-ROGB) puolesta. Muita sidosryhmiä ovat Luovan teollisuuden instituutti (GOC), etuuksista vastaava viranomainen (UWV werkbedrijf), UWV-liikkuvuuskeskus, ROC Midden Nederland ja ROC Mondriaan (valtion alueellisen tason ammattikoulutuskeskuksia), Grafisch Lyceum Boxtel, pk-yritysten järjestö (MKB-ondernemingen), sekä seuraavat työmarkkinajärjestöt: FNV Kiem (ammattiliitto), CNV Media (ammattiliitto), Koninklijk Verbond van Grafische Ondernemingen-KVGO (työnantajajärjestö) Gelderlandin/Utrechtin, Den Haagin ja Rotterdamin alueella sekä NUV (työnantajajärjestö). Työntekijävähennysten odotettu vaikutus paikalliseen, alueelliseen tai koko maan työllisyyteen 20. Vuosina 2008 ja 2009 työllisyys väheni Noord-Brabantissa sijaitsevissa graafisen viestinnän alan yrityksissä 18 prosenttia. Alankomaiden viranomaiset väittävät, että grafiikkasektorin työntekijävähennykset vaikeuttavat työttömyystilannetta, joka on jo ennestään heikentynyt talous- ja rahoituskriisin seurauksena. Noord-Brabantin provinssissa työttömyysaste nousi 3,1 prosentista 5 prosenttiin lokakuun 2008 ja lokakuun 2010 välillä. Samana ajanjaksona työttömien työnhakijoiden määrä Noordoost-Brabantin osa-alueella nousi 30 prosenttia. Rakennus- ja teknistä alaa (kaksi perinteisesti turvallisina työllistäjinä pidettyä sektoria) koskevien ennusteiden mukaan nämä alat kutistuvat edelleen lähivuosien aikana Noordoost-Brabantin osa-alueella (esimerkiksi rakennusala kutistui 7,8 prosenttia vuosien 2008 ja 2010 välillä, ja sen ennustetaan menettävän vielä 3,4 prosenttia työpaikoistaan vuoteen 2014 mennessä), ja mahdollisuudet löytää uusi työpaikka kyseisestä provinssista vähenevät olennaisesti. Rahoitettavaksi tuleva koordinoitu yksilöllisten palvelujen paketti ja sen arvioitujen kustannusten erittely, mukaan luettuna toimien täydentävyys rakennerahastoista rahoitettavien toimien kanssa 21. Seuraavat ehdotetut toimenpiteet muodostavat yhdessä koordinoidun yksilöllisten palvelujen paketin, jonka tavoitteena on työntekijöiden integroituminen uudelleen työmarkkinoille. Toimenpiteiden tarjoamisesta työttömiksi jääneille työntekijöille vastaa Creative Career Centre (C3) -liikkuvuuskeskus. Valmistelutoimet – Ilmoittautuminen ja rekisteröinti: alustava haastattelu, jonka yhteydessä työttömäksi jäänyt työntekijä rekisteröidään ja hänelle sopivimmat tukitoimenpiteet kartoitetaan. – Tiedottaminen ja neuvontapiste: yhteiskokoukset ja neuvontapiste, joiden kautta työntekijöille annetaan tietoa tarjolla olevista tukitoimenpiteistä. Neuvonta – Työkohtainen neuvonta: yksilöllisen ohjelman mukainen työstä työhön -ohjaus, johon sisältyvät arviointi, urasuunnitelman laatiminen, työmarkkinoihin perehtyminen ja alkuvaiheen opastus uudessa työpaikassa. – Avustaminen uudelleensijoittumisessa: työttömiksi jääneille annettava aktiivinen tuki työnhaussa. – Koulutus työhaastattelua varten: avoimena olevien työpaikkojen analysointi, tuki CV:n ja hakukirjeen laatimiseen sekä valmistautuminen työhaastatteluihin. – Opastus oman yrityksen perustamista varten: oman yrityksen perustamista suunnittelevien työttömäksi jääneiden avustaminen yrityksen perustamisessa: lainopillinen neuvonta sekä avustaminen liiketoimintasuunnitelman laadinnassa ja hallinnollisten vaatimusten täyttämisessä. Koulutus – Koulutus: ammatillinen koulutus ja uudelleenkoulutus, johtamistaitoihin ja vuorovaikutustaitoihin keskittyvä koulutus ja tekninen uudelleenkoulutus työntekijöille, joiden tekninen koulutus on vanhentunut. – Aiemman kokemuksen tunnustaminen (APL): kunkin työntekijän aiemman tietämyksen ja kokemuksen arviointi sekä niiden alojen kartoitus, joilla lisäkoulutusta tarvitaan. 22. EGR:n täytäntöönpanokustannukset, jotka sisältyvät hakemukseen asetuksen (EY) N:o 1927/2006 3 artiklan mukaisesti, kattavat hallinnointi-, valvonta-, tiedotus- ja mainontatoimia. 23. Alankomaiden viranomaisten esittämät yksilölliset palvelut ovat aktiivisia työmarkkinatoimenpiteitä, jotka kuuluvat asetuksen (EY) N:o 1927/2006 3 artiklassa määriteltyihin tukikelpoisiin toimiin. Alankomaiden viranomaiset arvioivat näiden palvelujen kokonaiskustannuksiksi 986 323 euroa ja EGR:n täytäntöönpanosta aiheutuviksi kustannuksiksi 41 097 euroa (4 prosenttia kokonaismäärästä). EGR:stä haettu rahoitusosuus on yhteensä 667 823 euroa (65 prosenttia kokonaiskustannuksista). Toimet || Kohteena olevien työntekijöiden arvioitu lukumäärä || Arvioidut kustannukset kohteena olevaa työntekijää kohti (euroa) || Kustannukset yhteensä (EGR ja kansallinen yhteisrahoitus) (euroa) Yksilölliset palvelut (asetuksen (EY) N:o 1927/2006 3 artiklan ensimmäinen kohta) Ilmoittautuminen ja rekisteröinti || 199 || 193 || 38 407 Tiedottaminen ja neuvontapiste || 199 || 86 || 17 114 Työkohtainen neuvonta || 75 || 3 594 || 269 550 Avustaminen uudelleensijoittumisessa || 60 || 4 448 || 266 880 Koulutus työhaastattelua varten || 60 || 1 410 || 84 600 Opastus oman yrityksen perustamista varten || 10 || 4 630 || 46 300 Koulutus || 84 || 2 478 || 208 152 Aiemman kokemuksen tunnustaminen (APL) || 20 || 2 766 || 55 320 Yksilöllisten palvelujen kustannukset yhteensä || || 986 323 EGR:n täytäntöönpanokustannukset (asetuksen (EY) N:o 1927/2006 3 artiklan kolmas kohta) Hallinnointi || || 10 274 Tiedotus ja mainonta || || 10 274 Valvontatoimet || || 20 549 EGR:n täytäntöönpanokustannukset yhteensä || || 41 097 Arvioidut kokonaiskustannukset || || 1 027 420 EGR:n rahoitusosuus (65 % kokonaiskustannuksista) || || 667 823 24. Alankomaat vahvistaa, että edellä kuvatut toimenpiteet ovat täydentäviä rakennerahastoista rahoitettavien toimien kanssa. ESR:n toimenpiteet koskevat ainoastaan työssä olevia työntekijöitä, kun taas EGR:n toimilla pyritään saamaan takaisin työhön työttömiksi joutuneita työntekijöitä. EGR:n hallintoviranomainen, joka on myös ESR:n hallintoviranomainen, on ottanut käyttöön tarvittavat valvontamenettelyt päällekkäisen rahoituksen riskin poistamiseksi. Päivämäärä(t), jolloin yksilöllisten palvelujen tarjoaminen kyseisille työntekijöille aloitettiin tai on tarkoitus aloittaa 25. Alankomaat aloitti EGR:n osarahoitusta varten ehdotettuun koordinoituun pakettiin sisältyvien yksilöllisten palvelujen tarjoamisen asianomaisille työntekijöille 16. tammikuuta 2010. Tästä päivämäärästä alkaa sen vuoksi tukikelpoisuusaika, joka koskee kaikkea EGR:stä mahdollisesti myönnettävää apua. Menettelyt työmarkkinaosapuolten kuulemiseksi 26. Työmarkkinaosapuolia kuultiin grafiikka- ja mediasektorin työmarkkina- ja koulutusrahaston (Arbeids & Opleidingsfonds Grafimedia branche) kautta, joka kriisin vuoksi päätti perustaa alalle C3-liikkuvuuskeskuksen (Creative Career Centre). Liikkuvuuskeskuksen tehtävänä on koordinoida aktiivisia työmarkkinatoimenpiteitä yhteistyössä työmarkkinaosapuolten kanssa. 27. Alankomaiden viranomaiset vahvistivat, että kansallisessa ja EU:n lainsäädännössä säädettyjä joukkoirtisanomisiin liittyviä vaatimuksia on noudatettu. Tiedot toimista, jotka ovat pakollisia kansallisen lainsäädännön tai työehtosopimusten nojalla 28. Asetuksen (EY) N:o 1927/2006 6 artiklassa säädettyjen perusteiden täyttymisen osalta Alankomaiden viranomaisten hakemuksessa · vahvistettiin, ettei EGR:stä saatavalla rahoitustuella korvata toimenpiteitä, jotka kuuluvat yritysten vastuualaan kansallisen lainsäädännön tai työehtosopimusten nojalla, · osoitettiin, että suunnitelluilla toimilla tuetaan yksittäisiä työntekijöitä, eikä niitä käytetä yritysten tai toimialojen rakenneuudistukseen, · vahvistettiin, ettei edellä tarkoitetuille tukikelpoisille toimille saada avustusta muista EU:n rahoitusvälineistä. Hallinnointi- ja valvontajärjestelmät 29. Alankomaat on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös Euroopan sosiaalirahaston (ESR:n) rahoituksen hallinnointi ja valvonta Alankomaissa. Sosiaali- ja työllisyysasioista vastaava virasto (Agentschap SZW) toimii hallintoviranomaisen välittävänä elimenä. Rahoitus 30. Alankomaiden hakemuksen perusteella ehdotetaan, että EGR:stä myönnetään koordinoitua yksilöllisten palvelujen pakettia varten 667 823 euroa, joka on 65 prosenttia kokonaiskustannuksista. Komission ehdotus rahastosta maksettavasta osuudesta perustuu Alankomaiden toimittamiin tietoihin. 31. Ottaen huomioon EGR:stä myönnettävän rahoitustuen enimmäismäärän asetuksen (EY) N:o 1927/2006 10 artiklan 1 kohdan mukaisesti samoin kuin määrärahojen uudelleenkohdennusten osalta käytettävissä olevan liikkumavaran komissio ehdottaa, että EGR:n varoja otetaan käyttöön koko edellä mainittu määrä, joka kohdennetaan rahoituskehyksen otsakkeeseen 1 a. 32. Ehdotettu rahoitustuen määrä jättää yli 25 prosenttia EGR:lle varatusta vuosittaisesta enimmäismäärästä käytettäväksi vuoden viimeisinä neljänä kuukautena, kuten asetuksen (EY) N:o 1927/2006 12 artiklan 6 kohdassa edellytetään. 33. Kuten asetuksen (EY) N:o 1927/2006 2 artiklan c kohdassa edellytetään, poikkeustapauksia koskevien EGR-hakemusten perusteella myönnettävien EGR-tukien yhteenlaskettu määrä vuoden 2011 aikana ei ylitä 15:tä prosenttia EGR:n vuotuisesta enimmäismäärästä; yhteenlasketussa määrässä on mukana tässä ehdotuksessa ehdotettu määrä. 34. Esittämällä tämän ehdotuksen EGR:n varojen käyttöönottamiseksi komissio aloittaa yksinkertaistetun kolmikantamenettelyn 17. toukokuuta 2006 tehdyn toimielinten sopimuksen 28 kohdan mukaisesti varmistaakseen molempien budjettivallan käyttäjien hyväksynnän sekä EGR:n käyttötarpeelle että tarvittavalle määrälle. Komissio pyytää sitä budjettivallan käyttäjää, joka ensimmäisenä hyväksyy tämän ehdotuksen asianmukaisella poliittisella tasolla, ilmoittamaan aikomuksistaan toiselle budjettivallan käyttäjälle ja komissiolle. Jos jompikumpi budjettivallan käyttäjä ei hyväksy ehdotusta, järjestetään muodollinen kolmikantakokous. 35. Komissio esittää erikseen siirtopyynnön asiaa koskevien maksusitoumusmäärärahojen kirjaamiseksi vuoden 2011 talousarvioon 17. toukokuuta 2006 tehdyn toimielinten sopimuksen 28 kohdan mukaisesti. Maksumäärärahojen lähteet 36. Euroopan globalisaatiorahastoa koskevassa budjettikohdassa 04.0501 on edelleen käytettävissä 6 692 277 euroa sen jälkeen, kun molemmat budjettivallan käyttäjät ovat hyväksyneet kolme päätöstä, joiden yhteissumma on 10 371 321 euroa, ja ottaen huomioon parhaillaan budjettivallan käyttäjän käsiteltävinä olevat viisi tapausta, jotka koskevat yhteensä 30 545 352:ta euroa.Tämän hakemuksen kohteena olevat 667 823 euroa katetaan tästä käytettävissä olevasta määrästä. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/027 NL/Noord-Brabant Division 18, Alankomaat) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[10] ja erityisesti sen 28 kohdan, ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006[11] ja erityisesti sen 12 artiklan 3 kohdan, ottavat huomioon Euroopan komission ehdotuksen[12] sekä katsovat seuraavaa: (1) Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa. (2) EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää työntekijöille, jotka ovat tulleet vähennetyiksi maailmanlaajuisen rahoitus- ja talouskriisin välittömänä seurauksena. (3) Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa. (4) Alankomaat esitti 20 päivänä joulukuuta 2010 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu yhdellä Alankomaiden NUTS II -alueella Noord-Brabantissa (NL41), NACE Rev. 2:n kaksinumerotason 18 (painaminen ja tallenteiden jäljentäminen) piirissä toimivissa 14 yrityksessä; hakemusta täydennettiin lisätiedoin 7 päivään maaliskuuta 2011 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 667 823 euroa. (5) Tämän vuoksi EGR:stä olisi otettava käyttöön varoja rahoitustuen antamiseksi Alankomaiden hakemuksen perusteella, OVAT HYVÄKSYNEET TÄMÄN PÄÄTÖKSEN: 1 artikla Euroopan globalisaatiorahastosta (EGR) otetaan käyttöön 667 823 euroa maksusitoumusmäärärahoina ja maksumäärärahoina osana varainhoitovuotta 2011 koskevaa Euroopan unionin yleistä talousarviota. 2 artikla Tämä päätös julkaistaan Euroopan unionin virallisessa lehdessä. Tehty [Brysselissä/Strasbourgissa] […] päivänä […]kuuta […]. Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EUVL L 406, 30.12.2006, s. 1. [3] Euroopan parlamentin ja neuvoston asetus (EY) N:o 1893/2006, annettu 20 päivänä joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1). [4] Asetuksen (EY) N:o 1927/2006 3 artiklan kolmannen kohdan mukaisesti. [5] Euroopan parlamentin ja neuvoston asetus (EY) N:o 1893/2006, annettu 20 päivänä joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1). [6] LISA/Vestigingenregister Noord-Brabant 2008. Bureau Louter. UWV Werkbedrijf Arbeidsmarktprognose 2009-2010 en 2011-2014. [7] Hakemus ”EGF/2009/027 Noord-Brabant and Zuid Holland Division 18”. Budjettivallan käyttäjä hyväksyi kyseisen hakemuksen 24. marraskuuta 2010 (2010/741/EU) (EUVL L 318, 4.12.2010, s. 38). [8] Euroopan parlamentin ja neuvoston asetus (EY) N:o 546/2009, annettu 18 päivänä kesäkuuta 2009, Euroopan globalisaatiorahaston perustamisesta annetun asetuksen (EY) N:o 1927/2006 muuttamisesta (EUVL L 167, 29.6.2009, s. 26). [9] Euroopan unionin neuvosto, 10304/09 ADD1, 8.6.2009. [10] EUVL C 139, 14.6.2006, s. 1. [11] EUVL L 406, 30.12.2006, s. 1. [12] EUVL C […], […], s. […].